Den Vest-Sjællandske Avis, 1822-08-10
En Græsk Capitain Sporonis, som er ankommen til Ancona har selv været Øienvidne til dette skrækkelige Skuespil og beretter det samme. Øen Mytilene er nu bleven fuldkommen sikkret. Paa Øen Chios hersker den største Forvirring og Tyrkerne ile flokkeviis over til Asien. Paa de Græste Øer udruster man nu en Expedition til Candia. De ankomne Skibe fra Archipelet fortælle, at dette Hav seer ud som et Jldhav, da Glædesild blusse overalt paa Øerne deri; men at man seer med Ængstelse Efterretninger fra Constantinopel og Smyrna møde, da man frygter for at Tyrkerne der ville tage en blodig Hevn over de Christne. Forresten siger man med Føie at Følgerne af denne univerfalhistoriske Begivenhed ere uberegnelige. (Dette er en unægtelig Sandhed; thi dette afgiørende og erstattelige Nederlag, som Tyrkerne have lidt, er tillige afgiørende for Grænlands Friehed; men den Qvæstions Afgiørelse paa hvilken Maade Grækenland skal blive en uafhængig Stat, kan saare let lede til Begivenheder af de største og uoverseeligste Følger og blive af en universalhistorisk Natur, thi for at vise Rigtigheden af denne Formodning, har man blot nødig at gjøre sig følgende 3 Spørgsmaal: 1. Kan Ruslands Jnteresse og heele politiske Stilling tillade det at lade en Græsk Stat opstaae, som er uafhængig af dets Jndflydelse? 2. Kan Rusland billige og taale, at en Republik bliver oprettet af et Folk, som er saa nær ved dets Grændser, og af et Folk, som staaer i et saa nøie Forhold til dets eget, 3. Og kan det naar et Aar endnu saaledes hengaaer forhindre det? De første store Følger af Grækernes Seier ville imidlertit blive, at de nu kunne lade deres Armeer, siden de ikke have mere at frygte fra Søesiden, og da de fleste Tyrkiske Fæstninger ere indtagne, marschere til Thessalien og Macedonien imod Tyrkerne, og at Grækerne nu ville giøre det samme som Russerne gjorde efter Slaget ved Tchesme, nemlig betragte sig som Herrer over det Græske Hav, anholde alle Handelskibe, blokere Dardanellerne, og afskiære, Tilførselen til Constantinopel, og ligesom Russerne angribe Øen Lemnes eller Mytilene. Det kommer blot an paa om Englænderne ville respectere Grækernes Blocade. J det Engelske Blad Times er den blevet forsvaret med Eftertryk og det er desuden mueligt at Englands Forhold mod Grækerne vil blive meget forandret, da Stemmer af saamegen Vægt og Anseelse have i det Engelske Parlement erklæret sig for dens Frihed.) – Om hvad der foregaaer paa det Græske Fastland, lever man næsten i en fuldkommen Uvidenhed. Man synes at have gjort sig det til en Pligt i Vien ikke at ville tale noget derom. De Rygter man har fra de Tyrkiske Grændser, og som udgives for sikkre, sige: at de Græske Generaler Mauro Michaclis, Botschari og Nortmann have indtil den 18de Juni fortsat deres Operationer i Albanien, at de have i Forbindelse med Sulioterne aldeles slaget Paschaen af Janina Omer Vrione; at Chorschid Pascha har derpaa søgt at trække sig tilbage igien ner Thessalien, at han paa sit Tilbagetog har lidt overalt betydeligt Tab og at han endelig i Nærheden af Larissa skal have lidt et Hovednederlag og kun være undkommen med faae Tropper. Larissa skal endnu holde sig; men de Græske Tropper rykke frem fra alle Sider. Men i Salonich har den Tyrkiske Flaades Nederlag giort et overordentlig Jndtryk og man venter Grækerne snart i Cassandra. – J Marseille aabnes nu et Handelscompagnie for at indlede en regelmæssig Handel paa Grækenland, hver Actie bliver paa 1000 Franker. - Siden October i f. A. ere 5 Exveditioner af Grækernes Venner, afgaaede ved Hielp af Græske Handelshuse i Marseille og Livorno og af Understøttelses-Selskaberne i Schweitz og Tydskland fra hver af disse to Stæder til Grækenland, og ere lykkeligen ankommen dertil. Hielpeselskabet i Stuttgard har den 22de Juni udstædet en ny Jndbydelse til Understøttelse for det Græske Folk, især da Haabet om dets Befrielse nu saameget tiltager.